
Limba giapponesa 


Sa limba giapponesa ( B ^ Ba nihongo?) est una limba 
chistionada in Giappone e in paritzos locos a ube sos 
giapponesos fin disterraos. 




Articulu in nugoresu 



Su giapponesu, paris chin sas limbas ryukyuanas, sun parte 

de sa familia limbistica de sas limbas nipponicas. Dae su puntu de bista filogeneticu su giapponesu, a su 
solitu, si tenet a cussideru comente limba isulada, ca non fachet a che bocare a campu s'orizine sua. Calicuna 
teoria pessat chi su giapponesu tenzat radichinas a comunu chin sa limba ainu (faveddada oje in die dae paca 
zente in s'isula de Hokkaido), chin sas limbas austronesianas oppuru chin carchi limba de su grustiu uralu- 
altaicu. Si tenen meda prus a contu sas urtimas duas ipotesis: medas, tra sos limbistas, pessan chi su 
giapponesu tenzat unu substratu austronesianu chin carchi elementu de superstratu de orizine uralu-altaica. 
Ladinos sun sos assimizos chi tenet su giapponesu chin su coreanu, sendebi sas differentzias prus mannas in 
su pianu morfologicu-lessicale. 


Paritzos istudiosos imprean su faveddu "protogiapponesu" (dae s'inglesu Proto-Japonic) pro inditare sa 
protolimba de tottus sas variedades de sas limbas modernas de su Giappone, est a narrer sa limba giapponesa 
de commo, sos limbazos de su Giappone e tottus sas limbas chi si chistionan in sas isulas Ryukyu. 


Dae su puntu de bista tipologicu su giapponesu tenet medas caratteristicas chi sun proprias de sas limbas 
agglutinantes de tipu SOV, chind un'istruttura "tema-cummentariu" (pretzisu meda a su coreanu). Sa 
presentzia de carchi elementu caratteristicu de sas limbas flessivas at ispintu a medas limbistas a ponner su 
giapponesu in intro de su grustiu de sas limbas "semi-agglutinantes". 


Boches curreladas 


■ Giappone 

